Britse Ryk - Wikipedia
Ondergang van die rykWysig
In die Tweede Wêreldoorlog het Brittanje die laaste keer die rol van Westerse leier gespeel. Die nuwe leier en supermoondheid, Amerika, het geen erg aan die Britse Ryk gehad nie. Die Britse Arbeidersregering het ook nie belang gestel in 'n voortsetting van die ou koloniale ryk nie. In 1947 het Indië onafhanklikheid verkry, maar lid van die Gemenebes gebly. Die Moslem-gedeelte van Indië is tot 'n aparte staat, naamlik Pakistan, omskep. In 1956 het Pakistan ook onafhanklik geword, gevolg deur Birma en Ceylon (Sri Lanka). Die onafhanklikwording van Nigerië in 1957 het die dekolonisasieproses in Afrika aan die gang gesit. Sommige van die nuwe onafhanklike state het lede van die Gemenebes gebly, maar ander, soos Suid-Afrika, Suid-Rhodesië, Indië en Pakistan, het om verskeie redes uitgetree.
Ontsluit van "https://af.wikipedia.org/w/index.php?title=Britse_Ryk&oldid=2072096"
Last edited on 16 November 2019, at 01:09 Consolidated PBY Catalina - Wikipedia
'n PBY-5A op patrollie, 1942-43
Tipe Bomwerper & Vliegboot
Vervaardiger Consolidated Aircraft
Nooiensvlug 21 Maart 1935
Status Nog in gebruik
Hoofgebruiker Amerikaanse Vloot
Die Consolidated PBY Catalina is 'n vliegboot wat onder andere as 'n bomwerper en patrollievliegtuig gebruik was tydens die Tweede Wêreldoorlog. Dit was ook gebruik om duikbote te soek en te kelder. Die PB beteken Patrol Bomber en die Y is die kode wat toegeken is aan Consolidated Aircraft.
Die eerste prototipe, XP3Y-1 het op 21 Maart 1935 sy nooiensvlug voltooi. Die Consolidated Aircraft model-28 was die eerste vliegboot met kantelbalk vlerke. Daar was 'n bestelling geplaas vir sestig PBY-1 soos die eerste produksie vliegtuig bekend gestaan het. Die eerste vliegtuie is in Oktober 1936 afgelewer. 'n Volgende bestelling van 50 is in 1937/8 afgelewer. Gedurende 1938 is drie PBY-3 en 'n vervaardiging lisensie aan die USSR verkoop. Die USSR model, hernoem as GST, was toegerus met M-62 motors.
Nog bestellings vir 66 PBY-3's en 33 PBY-4's is aan die Amerikaanse Vloot afgelewer. Laasgenoemde model bevat die observasie borrels aan die kante van die vliegtuig wat kenmerkend van die meeste modelle daarna was.
Die Britse Lugmag het een model 28-5 in Julie 1939 ontvang vir evaluasie wat hulle opgevolg het met 'n bestelling van 50 vliegtuie soortgelyk aan die Amerikaanse Vloot model PBY-5. Die Britse naam vir die vliegtuig, Catalina, is daarna ook deur die Amerikaanse Vloot gebruik. Gedurende 1940 het die Britse Lugmag sy bestelling verdubbel. Bestellings was ook ontvang van Australië (18), Kanada (50), Frankryk (30) en Nederlands Oos-Indië (36).
Van die Amerikaanse Vloot se oorspronklike se bestelling vir 200 PBY-5's, is die laaste 35 afgelewer as PBY-5A (amfibiese vliegtuie) en 'n addisionele bestelling vir 134 was ook geplaas vir PBY-5A. Twaalf van hulle is oorgeplaas aan die Britse Lugmag as Catalina's III en twaalf meer was ingesluit in die Nederlands Oos-Indië bestelling.
Besonderhede van die Consolidated PBY-5:
Tipe motor Skroef
Vervaardiger Pratt & Whitney Twin Wasp Stermotors
Kraglewering per motor 1,200 perdekrag
Vlerkspan 31.70 m
Lengte 19,47 m
Hoogte 5,76 m
Maks. opstyg massa 12 283 kg
Maks. snelheid 306 km/h op 3,200 m
Operasionele hoogte 7 315 m
Togafstand 6 437 km
Bewapening Ses 0.303 Vickers masjiengewere.
Bombers 1939–1945 Kenneth Munson, Bounty Books 2012 ISBN 978-0-7537-2172-8
Ontsluit van "https://af.wikipedia.org/w/index.php?title=Consolidated_PBY_Catalina&oldid=1794141"
Vliegtuie van die Tweede Wêreldoorlog
Die bladsy is laas op 8 September 2018 om 20:22 bygewerk.